Kanada antropoloog Robert Brain on väitnud, et kõik on kõigi sõbrad. Ja nii ongi: üksteisesse kiindunud noored nimetavad oma armastatuid poiss- ja  tüdruksõbraks; abikaasad ütlevad, et nad on parimad sõbrad; lapsevanemad kinnitavad kui ühest suust, et lapsed on nende ja nemad oma laste sõbrad; õpetajad püüavad näidata endid õpilaste sõpradena; isegi mõned ülemused väidavad, et nad on alluvate sõbrad. Rääkimata poliitikutest, kes on alati kõigi valimisealiste parimad sõbrad.